stanford-oval/wikipedia huggingface dataset:
ร้องให้รอด
กติการายการ ร้องให้รอด > รอบที่ 2

ผู้เข้าแข่งขันที่ผ่านรอบแรก จะต้องออกมาร้องเพลง เพลงละ 2 คน และในระหว่างร้องเพลง จะต้องเจอโจทย์ที่จะต้องทำให้สำเร็จ เช่น
1.เพลงนี้ ดนตรี มีไม่ครบ จะต้องเลือกเพลงที่จะร้องมาร้องเพลง ทว่าเสียงดนตรี อินโทร เนื้อร้อง อาจหาย หรือเปลี่ยนต่ำแหน่งท่อนเพลง จะต้องหยุด หรือร้องเสียงสดๆในท่อนนั้นๆ ไป ขึ้นอยู่กับว่า จะตัดเสียงส่วนไหนบ้าง
2.เพลงนี้ ต้องมีเสียงสัตว์ จะต้องเลือกเพลงที่จะร้องมาร้องเพลง ทว่าทั้งเพลงจะต้องเลียนเสียงสัตว์ตัวใดก็ได้ในระหว่างร้อง
3.เพลงนี้ ร้องไป ใจจะขาดดดดดด จะต้องเลือกเพลงที่จะร้องมาร้องเพลง ทว่าจะต้องลากเสียงตามที่กำหนดไว้ให้ ให้ได้ 10 วินาทีขึ้นไปถึง 2 ครั้ง
4.เพลงนี้ ต้องมีแขกรับเชิญ จะต้องเลือกเพลงที่จะร้องมาร้องเพลง ทว่าจะต้องลิปซิ้งค์เสียงของเหล่าศิลปินนักร้องคนไหนก็ได้
ในโจทย์แรก และโจทย์ที่สอง จะทำการเลือกสมาชิก 2 คนมาร้อง แบ่งเป็นโจทย์แรก 4 คน โจทย์ที่สอง 4 คน
ส่วนโจทย์ที่สาม และโจทย์สุดท้าย จะต้องร้องแค่คนเดียว แบ่งเป็นโจทย์ที่สาม 3 คน โจทย์สุดท้าย 3 คน
กรรมการจะให้คะแนนท่านละ 10 คะแนน รวม 30 คะแนน ทุกคะแนนจะสะสมเงินรางวัลในแต่ละรอบ
หลังจากการแข่งขันสิ้นสุดลง จะต้องโหวตคนออกว่าใครจะต้องออก 1 คน
ในโจทย์แรก และโจทย์ที่สอง ผู้ที่โหวตคนออกมากที่สุด 2 อันดับ จะต้องออกจากการแข่งขันทันที
ส่วนโจทย์ที่สาม และโจทย์สุดท้าย ผู้ที่โหวตคนออกมากที่สุดเพียงคนเดียว จะต้องออกจากการแข่งขันทันที
แต่คะแนนที่สะสมมาทั้ง 2 สัปดาห์ จะไม่มีผลในการอยู่ หรือออกจากการแข่งขัน
ในกรณีที่ผู้ที่โหวตคนออกมากที่สุดมากกว่าที่กำหนดเอาไว้ จะต้องมาดวลกันในร้องหนีตาย ถ้ารอด อยู่ต่อ ถ้าไม่รอด ต้องออกจากการแข่งขันทันที (บางที กรรมการตัดสินให้เสมอ เพื่อให้ผู้เข้าแข่งขัน อยู่ในเกมต่อไป หากเป็นแบบนี้ ในสัปดาห์ใด สัปดาห์นั้นจะไม่มีใครออกจากการแข่งขันเลย)
กติการายการ ร้องให้รอด > รอบสุดท้าย

ผู้เข้าแข่งขันที่เข้ามาจากรอบที่แล้ว จะต้องออกมาร้องเพลงทีละคน โดยจะต้องเอาโจทย์จากรอบที่แล้วให้ได้ 3 โจทย์ภายในเพลงเดียว
กรรมการจะให้คะแนนคนละ 10 คะแนน รวม 30 คะแนน ใครที่มีคะแนนรวมมากที่สุด จะได้เป็นแชมป์ร้องให้รอด และจะได้รับเงินรางวัลที่สะสมตั้งแต่รอบแรก จนถึงรอบสุดท้ายกลับบ้านไป
แหล่งข้อมูลอื่น

“ช่องวัน31” ผุดรายการ “ร้องให้รอด”!! ประเดิมลงจอรับศักราชใหม่[ลิงก์เสีย]
รางวัลนาฏราช สาขาลำดับภาพยอดเยี่ยม

| รางวัลนาฏราช สาขาลำดับภาพยอดเยี่ยม |
| --- | --- |
ผู้ชนะล่าสุด ฟูลเฮ้าส์ โปรดักชั่น  ฉลาดเกมส์โกง (2563)
รางวัลสำหรับ: ลำดับภาพยอดเยี่ยมแห่งปี
ประเทศ:  ไทย
จัดโดย: สมาพันธ์สมาคมวิชาชีพวิทยุกระจายเสียงและวิทยุโทรทัศน์
รางวัลแรก: 16 พฤษภาคม พ.ศ. 2553 (14 ปี)
รางวัลนาฏราช สาขาลำดับภาพยอดเยี่ยม เป็นหนึ่งในรางวัลนาฏราช จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์ เพื่อมอบให้แก่ผู้ตัดต่อวิดีโอหรือบริษัทตัดต่อวิดีโอที่สามารถตัดต่อภาพได้ต่อเนื่อง ดูแล้วเข้าใจ ควรค่าแก่การได้รับรางวัลในปีนั้นๆ โดยคะแนนจะมาจากการลงคะแนนของเหล่าสมาชิกสมาพันธ์
เกณฑ์การตัดสิน

ใช้เทคนิคที่ถูกต้องและเหมาะสมกับการเล่าเรื่อง เพื่อสร้างอารมณ์ร่วมให้กับผู้ชม
ความต่อเนื่องในการดำเนินเรื่อง
สรุปรายชื่อผู้เข้าชิงและผู้ชนะ > รายชื่อผู้เข้าชิง

จำนวนนักลำดับภาพ 13 คน ที่ได้รับการเสนอชื่อมากกว่า 2 ครั้ง
| จำนวนรายชื่อเข้าชิง | นักลำดับภาพ |
| --- | --- |
6: ณรงค์ ประกิตสุวรรณ
5: ธนอรรถ กาสุริยะ
4: กลินท์ ทับทรวง
3: วัชระ หงสยาภรณ์
3: จินตนา เงินเจือ
3: วิโรจน์ ภุมวิภาธน์
3: บุณยนุช ใจศิริสวย
3: Foolhouse Production
2: บุญทวี สิทธิ์ศักดิ์
2: เสาวณิต สันตติวงษ์ไชย
2: วันชัย แฝงกลาง
2: มหศักดิ์ ทัศนพยัคฆ์
2: ศศิมาภรณ์ แสนใจ
สรุปรายชื่อผู้เข้าชิงและผู้ชนะ > รายชื่อผู้ชนะ

จำนวนนักลำดับภาพ 4 คน ที่ได้รับรางวัลมากกว่า 2 ครั้ง
| จำนวนรางวัลที่ได้รับ | นักลำดับภาพ |
| --- | --- |
2: ธนอรรถ กาสุริยะ
2: วิโรจน์ ภุมวิภาธน์
2: เสาวณิต สันตติวงษ์ไชย
2: Foolhouse Production
วัดราชบัลลังก์ประดิษฐาราม

| วัดราชบัลลังก์ประดิษฐาราม |
| --- | --- |
อุโบสถเก่า

ชื่อสามัญ: วัดราชบัลลังก์ประดิษฐาราม, วัดทะเลน้อย
ที่ตั้ง: ตำบลทางเกวียน อำเภอแกลง จังหวัดระยอง
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดราชบัลลังก์ประดิษฐาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทางเกวียน อำเภอแกลง จังหวัดระยอง
ประวัติ

วัดราชบัลลังก์ประดิษฐาราม หรือเรียกกันว่า วัดทะเลน้อย ตามชื่อหมู่บ้านเพราะบริเวณนี้กล่าวกันว่าเดิมเป็นทะเล สันนิษฐานว่าเป็นวัดที่พระเจ้าตากสินให้ชาวบ้านสร้างขึ้นเพื่ออุทิศส่วนกุศลให้กับทหารที่เสียชีวิตจากวีรกรรมทุ่งเพลงบ้านทะเลน้อยเมื่อครั้งก่อนเข้าตีเมืองจันทบูรในช่วงกลาง พ.ศ. 2310 พระเจ้าตากทรงช้างพระที่นั่ง คีรีบัญชรพร้อมกำลังทหารยกทัพออกจากเมืองระยองมาตั้งค่ายพักที่วัดนี้จนสามารถตีเมืองจันทบูรได้
มีเรื่องเล่ากันว่ามีหลักฐานสำคัญคือ แท่นรองพระบาท ที่เชื่อกันว่าเป็นของที่อยู่คู่กับบัลลังก์ มีลวดลายแบบจีนผสมอยู่ทุกส่วน ลงรักปิดทองด้วยฝีมือช่างชั้นสูง
สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2323 ได้รับพระราชทานวิสุงคามสีมาเมื่อวันที่ 1 พฤศจิกายน พ.ศ. 2534 เขตวิสุงคามสีมา กว้าง 20 เมตร ยาว 40 เมตร
เมื่อพระเจ้าตากปราบดาภิเษกแล้วโปรดเกล้าฯ ให้นำบัลลังก์ที่ประทับของพระองค์ พร้อมด้วยตู้ลายรดน้ำ และพระพุทธรูปที่มีโครงสานด้วยหวายฉาบปูนมาถวายที่วัดเพื่อประดิษฐานเป็นพระประธานในอุโบสถ ต่อมาในสมัยพระบาทสมเด็จพระจอมเกล้าเจ้าอยู่หัว ได้เปลี่ยนชื่อใหม่เป็น "วัดราชบัลลังก์ประดิษฐาราม" เพื่อเชิดชูเกียรติแด่สมเด็จพระเจ้าตากสินมหาราช
ปัจจุบันบัลลังก์ หรือ พระแท่น จัดแสดงอยู่ที่ ห้องธนบุรี-รัตนโกสินทร์ พิพิธภัณฑสถานแห่งชาติพระนคร  กรุงเทพมหานคร
เสนาสนะและโบราณวัตถุ

อุโบสถหลังเก่า มีลักษณะเป็นอาคารก่ออิฐถือปูน หลังคาเครื่องไม้ลดชั้น มุงกระเบื้องว่าวซ้อนกัน ด้านหน้าและด้านข้างมีปีกนกคลุม เครื่องลำยองไม้แกะสลัก เชิงชายประดับด้วยไม้ฉลุลาย หน้าบันไม้กระดาน อุดเรียบตีแนวตั้ง ด้านหน้ามีประตูเข้าออก 2 ช่อง กรอบประตูตกแต่งด้วยลายเส้นนูน ซุ้มประตูทรงโค้งประดับด้วยลวดลายพันธุ์พฤกษาปูนปั้นทาสี แบบลายใบเทศ ศิลปะจีนผสมผสานกับศิลปะตะวันตก ผนังด้านหลังทึบตันมีเสาประดับผนังตรงกึ่งกลางด้าน ด้านข้างมีเสาประดับผนังแบ่งออกเป็น 5 ห้อง ด้านหน้า 4 ห้อง เป็นช่องหน้าต่าง ห้องสุดท้ายเป็นผนังทึบ หน้าต่างช่องแรกและช่องสุดท้ายมีกรอบและซุ้มรูปสามเหลี่ยมประดับลายพันธุ์พฤกษาแบบลายใบเทศกึ่งกลางซุ้มเป็นรูปดอกไม้และเหรียญอีแปะจีน กรอบหน้าต่างและซุ้มโค้งคล้ายซุ้มหน้านางประดับลายพันธุ์พฤกษาแบบลายใบเทศ สันนิษฐานว่าอุโบสถหลังเก่านี้น่าจะสร้างขึ้นในราวสมัยรัชกาลที่ 4–5 แห่งกรุงรัตนโกสินทร์
เจดีย์ทรงระฆัง ตามประวัติกล่าวว่า เริ่มก่อสร้างเมื่อ พ.ศ. 2430 แล้วเสร็จเมื่อ พ.ศ. 2445 ลักษณะเป็นเจดีย์ทรงระฆัง ก่ออิฐถือปูน ที่ฐานประทักษิณ มีบันไดทางขึ้น องค์ระฆังกลม ส่วนยอดเดิมชำรุดหักพัง และได้ซ่อมแซมขึ้นใหม่เป็นบัลลังก์สี่เหลี่ยมรองรับมาลัยเถาและปลียอด
นอกจากนี้ยังมีโบราณวัตถุอีกมากมาย เช่น ตู้ลายรดน้ำ บัลลังก์ มีดดาบ และของเก่า
รายชื่ออัลบั้มในอินเดกซ์ คัมภีร์คาถาต้องห้าม

อัลบั้มเพลงในอินเดกซ์ คัมภีร์คาถาต้องห้าม แบ่งออกตาม Season ได้แก่
อัลบั้มเพลงใน To Aru Majutsu no Index

อนิเมะเรื่อง อินเดกซ์ คัมภีร์คาถาต้องห้าม  ได้มีซิงเกิลเพลงเปิด - เพลงปิดออกมาแล้ว 4 ชุด
โดยเป็นเพลงเปิด 2 ชุด และเพลงปิด 2 ชุด
อัลบั้มเพลงใน To Aru Majutsu no Index > เพลงเปิด - ปิด > PSI-missing

แม่แบบ:กล่องข้อมูลการ์ตูน/ซิงเกิล
อัลบั้ม PSI-missing เป็นอัลบั้มเพลงเปิดเพลงแรกของอนิเมะเรื่อง อินเดกซ์ คัมภีร์คาถาต้องห้าม
ออกวางจำหน่ายวันที่ 29 ตุลาคม พ.ศ. 2551 ใช้ในตอนที่ 1 - 12
"PSI-missing" – 4:23
เนื้อร้อง: มามิ คาวาดะ
ดนตรี/เรียบเรียง:โมโตะยุกิ นากะซาว่า
ญี่ปุ่น: 雨; โรมาจิ: "Ame" – 4:40
"PSI-missing" -instrumental- – 4:23
ญี่ปุ่น: 雨; โรมาจิ: "Ame" -instrumental- – 4:36
อัลบั้มเพลงใน To Aru Majutsu no Index > เพลงเปิด - ปิด > Rimless ~Fuchinashi no Sekai~

แม่แบบ:กล่องข้อมูลการ์ตูน/ซิงเกิล
อัลบั้ม (ญี่ปุ่น: Rimless～フチナシノセカイ～！; โรมาจิ: "Rimless ~Fuchinashi no Sekai~") เป็นอัลบั้มเพลงปิดเพลงแรกของอนิเมะเรื่อง อินเดกซ์ คัมภีร์คาถาต้องห้าม
ออกวางจำหน่ายวันที่ 29 ตุลาคม พ.ศ. 2551 ใช้ในตอนที่ 1 - 14
ญี่ปุ่น: Rimless～フチナシノセカイ～ ; โรมาจิ: "Rimless ~Fuchinashi no Sekai~" – 4:01
เนื้อร้อง: IKU
ดนตรี: IKU, คาซุยะ ทาคาเซะ
เรียบเรียง: คาซุยะ ทาคาเซะ
ญี่ปุ่น: 名残の月 ; โรมาจิ: "Nagori no tsuki" – 4:39
ดนตรี/เนื้อร้อง: IKU
เรียบเรียง: Blues T
ญี่ปุ่น: Rimless～フチナシノセカイ～; โรมาจิ: "Rimless ~Fuchinashi no Sekai~" -instrumental- – 4:01
ญี่ปุ่น: 名残の月; โรมาจิ: "Nagori no tsuki"; ทับศัพท์:  -instrumental- – 4:35
สจวร์ต รัสเซลล์

| สจวร์ต เจ>  รัสเซลล์ |
| --- | --- |

เกิด: ค.ศ. 1962 (อายุ 61–62 ปี) พอร์ธสมัธ, อังกฤษ
สัญชาติ: อังกฤษ อเมริกัน
ศิษย์เก่า: มหาวิทยาลัยออกซฟอร์ด มหาวิทยาลัยสแตนฟอร์ด
อาชีพทางวิทยาศาสตร์
สาขา: วิทยาศาสตร์คอมพิวเตอร์
สถาบันที่ทำงาน: มหาวิทยาลัยแคลิฟอร์เนีย เบิร์กลีย์
วิทยานิพนธ์: Analogical and Inductive Reasoning (Artificial Intelligence, Metaphor, Logic Programming) (1987)
 
สจวร์ต โจนาธาน รัสเซลล์ เป็นนักวิทยาศาสตร์คอมพิวเตอร์ มีชื่อเสียงทางด้านปัญญาประดิษฐ์
รัสเซลล์เกิดที่เมืองพอร์ธสมัธ ประเทศอังกฤษ จบการศึกษาระดับปริญญาตรี เกียรตินิยมอันดับหนึ่งสาขาฟิสิกส์ ที่มหาวิทยาลัยออกซฟอร์ดในปี ค.ศ. 1982 จากนั้นจบการศึกษาระดับปริญญาเอกที่มหาวิทยาลัยสแตนฟอร์ดด้านวิทยาศาสตร์คอมพิวเตอร์ในปี ค.ศ. 1986 หลังจบการศึกษาได้ทำงานเป็นอาจารย์อยู่ที่มหาวิทยาลัยแคลิฟอร์เนีย เบิร์กลีย์จนปัจจุบันได้เป็นศาสตราจารย์ประจำสาขาวิชาวิทยาศาสตร์คอมพิวเตอร์ นอกจากนั้น ยังเป็นศาสตราจารย์พิเศษทางด้านศัลกรรมประสาทวิทยาที่มหาวิทยาลัยแคลิฟอร์เนีย ซานฟรานซิสโกหลังจากอุทิศตนทำงานวิจัยด้านสรีรวิทยาคำนวณ
รัสเซลล์เป็นผู้ได้รับรางวัล IJCAI Computers and Thought Award ในปี ค.ศ. 1995 อันเป็นรางวัลระดับนานาชาติที่มอบให้กับนักวิจัยที่มีผลงานโดดเด่นที่อายุน้อยกว่า 35 ปี จากนั้นในปี ค.ศ. 2003 ได้เป็นนักวิจัยของสมาคมคอมพิวเตอร์เอซีเอ็ม และในปี ค.ศ. 2011 ได้เข้าร่วมสมาคมอเมริกันเพื่อความก้าวหน้าทางด้านวิทยาศาสตร์
รัสเซลล์ได้แต่งหนังสือ Artificial Intelligence: A Modern Approach ร่วมกับปีเตอร์ นอร์วิก อันเป็นตำราเรียนทางด้านปัญญาประดิษฐ์ที่แพร่หลายที่สุด ใช้กันใน 1,200 มหาวิทยาลัยใน 100 ประเทศ
รายชื่อเลขาธิการสมาคมประชาชาติแห่งเอเชียตะวันออกเฉียงใต้

| เลขาธิการสมาคมประชาชาติ แห่งเอเชียตะวันออกเฉียงใต้ |
| --- | --- |
ธงอาเซียน
ผู้ดำรงตำแหน่งคนปัจจุบัน เกา กึมฮวน ตั้งแต่ 1 มกราคม 2566
การเรียกขาน: ฮิสเอ็กเซิลเลนซี
จวน: ทำเนียบเลขาธิการอาเซียน
ที่ว่าการ: จาการ์ตา อินโดนีเซีย
ผู้เสนอชื่อ: รับเลือกจากรัฐสมาชิก โดยเรียงลำดับตามอักษรภาษาอังกฤษ
ผู้แต่งตั้ง: การประชุมสุดยอดอาเซียน
วาระ: 5 ปี (ไม่สามารถต่อใหม่ได้)
ตราสารจัดตั้ง: กฎบัตรอาเซียน
ผู้ประเดิมตำแหน่ง: ฮาร์โตโน ดาร์โซโน
สถาปนา: 7 มิถุนายน 2519
เลขาธิการอาเซียน (เลขาธิการสมาคมประชาชาติแห่งเอเชียตะวันออกเฉียงใต้) ถูกรับเลือกจากรัฐสมาชิกอาเซียนในการประชุมสุดยอดอาเซียน ผ่านการเรียงตามลำดับอักษรภาษาอังกฤษ โดยดำรงตำแหน่งเป็นระยะเวลา 5 ปี
เลขาธิการ

นี่คือ รายชื่อเลขาธิการสมาคมประชาชาติแห่งเอเชียตะวันออกเฉียงใต้
| เลขาธิการสมาคมประชาชาติแห่งเอเชียตะวันออกเฉียงใต้> ลำดับ.ลำดับ | เลขาธิการสมาคมประชาชาติแห่งเอเชียตะวันออกเฉียงใต้> รูป.รูป | เลขาธิการสมาคมประชาชาติแห่งเอเชียตะวันออกเฉียงใต้> ชื่อ (เกิด-อนิจกรรม).ชื่อ (เกิด-อนิจกรรม) | เลขาธิการสมาคมประชาชาติแห่งเอเชียตะวันออกเฉียงใต้> การดำรงตำแหน่ง.เริ่มวาระ | เลขาธิการสมาคมประชาชาติแห่งเอเชียตะวันออกเฉียงใต้> การดำรงตำแหน่ง.สิ้นสุดวาระ | เลขาธิการสมาคมประชาชาติแห่งเอเชียตะวันออกเฉียงใต้> การดำรงตำแหน่ง.ระยะเวลา | เลขาธิการสมาคมประชาชาติแห่งเอเชียตะวันออกเฉียงใต้> ประเทศ.ประเทศ |
| --- | --- | --- | --- | --- | --- | --- |
| 1 |  | ฮาร์โตโน ดาร์โซโน (ค.ศ. 1925–1996) | 7 มิถุนายน ค.ศ. 1976 | 18 กุมภาพันธ์ ค.ศ. 1978 | 1 ปี 256 วัน |  อินโดนีเซีย |
| 2 |  | อูมาร์จาดี โนโตวิโจโน (ค.ศ. ?–?) | 19 กุมภาพันธ์ ค.ศ. 1978 | 20 มิถุนายน ค.ศ. 1978 | 0 ปี 121 วัน |  อินโดนีเซีย |
| 3 |  | อาลี อับดุลละฮ์ (ค.ศ. ?–?) | 10 กรกฎาคม ค.ศ. 1978 | 30 มิถุนายน ค.ศ. 1980 | 1 ปี 356 วัน |  มาเลเซีย |
| 4 |  | นาร์ซิโซ จี. เรเยส (ค.ศ. 1914–1996) | 1 กรกฎาคม ค.ศ. 1980 | 1 กรกฎาคม ค.ศ. 1982 | 2 ปี 0 วัน |  ฟิลิปปินส์ |
| 5 |  | ฉาน กาย เยา (เกิด ค.ศ. 1930) | 18 กรกฎาคม ค.ศ. 1982 | 15 กรกฎาคม ค.ศ. 1984 | 1 ปี 363 วัน |  สิงคโปร์ |
| 6 |  | แผน วรรณเมธี (เกิด ค.ศ. 1923) | 16 กรกฎาคม ค.ศ. 1984 | 15 กรกฎาคม ค.ศ. 1986 | 1 ปี 364 วัน |  ไทย |
| 7 |  | โรเดอริก ยอง (เกิด ค.ศ. ?) | 16 กรกฎาคม ค.ศ. 1986 | 16 กรกฎาคม ค.ศ. 1989 | 3 ปี 0 วัน |  บรูไน |
| 8 |  | รุซลี นูร์ (เกิด ค.ศ. 1927) | 17 กรกฎาคม ค.ศ. 1989 | 1 มกราคม ค.ศ. 1993 | 3 ปี 168 วัน |  อินโดนีเซีย |
| 9 |  | อาจิต สิงห์ (เกิด ค.ศ. 1939) | 1 มกราคม ค.ศ. 1993 | 31 ธันวาคม ค.ศ. 1997 | 4 ปี 364 วัน |  มาเลเซีย |
| 10 |  | โรดอลโฟ เซเวริโน จูเนียร์ (ค.ศ. 1937–2019) | 1 มกราคม ค.ศ. 1998 | 31 ธันวาคม ค.ศ. 2002 | 4 ปี 364 วัน |  ฟิลิปปินส์ |
| 11 |  | ออง เค็ง ยอง (เกิด ค.ศ. 1954) | 1 มกราคม ค.ศ. 2003 | 31 ธันวาคม ค.ศ. 2007 | 4 ปี 364 วัน |  สิงคโปร์ |
| 12 |  | สุรินทร์ พิศสุวรรณ (ค.ศ. 1949–2017) | 1 มกราคม ค.ศ. 2008 | 31 ธันวาคม ค.ศ. 2012 | 4 ปี 365 วัน |  ไทย |
| 13 |  | เล เลือง มิญ (เกิด ค.ศ. 1952) | 1 มกราคม ค.ศ. 2013 | 31 ธันวาคม ค.ศ. 2017 | 4 ปี 364 วัน |  เวียดนาม |
| 14 |  | ลิม จก โฮย (เกิด ค.ศ. 1951) | 1 มกราคม ค.ศ. 2018 | 31 ธันวาคม ค.ศ. 2022 | 4 ปี 364 วัน |  บรูไน |
| 15 |  | เกา กึมฮวน (เกิด ค.ศ. 1966) | 1 มกราคม ค.ศ. 2023 | ปัจจุบัน | 1 ปี 273 วัน |  กัมพูชา |
รางวัลน็อกเอาต์แห่งปีของนิตยสารเดอะริง

นิตยสารเดอะริง ก่อตั้งขึ้นเมื่อ พ.ศ. 2465 และได้ตั้ง รางวัลน็อคเอาท์แห่งปี ตั้งแต่ พ.ศ. 2532 โดยการพิจารณาของทางวาสาร
น็อคเอาท์แห่งปีเรียงตามทศวรรษ > 1980s

พ.ศ. 2532:  ไมเคิล นันท์ ชนะน็อค ยก 1  ซัมบู กาลามบาย
น็อคเอาท์แห่งปีเรียงตามทศวรรษ > 1990s

พ.ศ. 2533:  เทอร์รี นอร์ริส ชนะน็อค ยก 1  จอห์น มูกาบี
พ.ศ. 2534: ไม่ได้มอบรางวัล
พ.ศ. 2535:  มอร์ริส อีสต์ ชนะน็อค ยก 11  อากิโนบุ ฮิรานากะ
... tie:  เคนเนดี แมคคินนีย์ ชนะน็อค ยก 11  เวลคัม นซิตา
พ.ศ. 2536 :  เจอราลด์ แมคคลีแลน ชนะน็อค ยก 5  จูเลียน แจ๊กสัน
พ.ศ. 2537:  จอร์จ โฟร์แมน ชนะน็อค ยก 10  ไมเคิล มูเรอร์
พ.ศ. 2538:  ฮูลิโอ ซีซาร์ วาสเควซ ชนะน็อค ยก 11  คาร์ล ดาเนียลส์
พ.ศ. 2539:  วิลเฟรโด วาสเควซ ชนะน็อค ยก 11  เอลอย โรฮาส
พ.ศ. 2540:  อาร์ทูโร กัตตี ชนะน็อค ยก 5  กาเบรียล รูเอลาส
พ.ศ. 2541:  รอย โจนส์ จูเนียร์ ชนะน็อค ยก 4  เวอร์จิล ฮิลล์
พ.ศ. 2542:  เดอร์ริก เจฟเฟอร์สัน ชนะน็อค ยก 6  เมาริส แฮร์ริส
น็อคเอาท์แห่งปีเรียงตามทศวรรษ > 2000s

พ.ศ. 2543:  เบน ทักกี้ ชนะน็อค ยก 10  โรเบอร์โต การ์เซีย คอร์เตซ
พ.ศ. 2544:  เลนนอกซ์ ลูอิส ชนะน็อค ยก 4  ฮาซิม ระห์มาน
พ.ศ. 2545:  เลนนอกซ์ ลูอิส ชนะน็อค ยก 8  ไมค์ ไทสัน
พ.ศ. 2546:  ร็อกกี้ ฮัวเรซ ชนะน็อค ยก 10  อันโตนีโอ ดิแอซ
พ.ศ. 2547:  อันโตนีโอ ทาร์เวอร์ ชนะน็อค ยก 2  รอย โจนส์ จูเนียร์
พ.ศ. 2548:  อัลลัล กรีน ชนะน็อค ยก 1  ไจดอน โคดริงตัน
พ.ศ. 2549:  คัลวิน บรอก ชนะน็อค ยก 6  ซูริ ลอว์เรนซ์
พ.ศ. 2550:  โนนิโต โดแนร์ ชนะน็อค ยก 5  วิค ดาร์ชิเนียน
พ.ศ. 2551:  เอดิสัน มิแรนดา ชนะน็อค ยก 3  ดาวิด แบงก์
พ.ศ. 2552:  แมนนี่ ปาเกียว ชนะน็อค ยก 2  ริกกี้ ฮัตตัน
น็อคเอาท์แห่งปีเรียงตามทศวรรษ > 2010s

พ.ศ. 2553:  เซอร์จิโอ มาร์ติเนซ ชนะน็อค ยก 2  พอล วิลเลียม
พ.ศ. 2554:  โนนิโต โดแนร์ ชนะน็อค ยก 2  เฟอร์นันโด มอนเทียล
พ.ศ. 2555:  ฮวน มานูเอล มาร์เกวซ ชนะน็อค ยก 6  แมนนี่ ปาเกียว
พ.ศ. 2556:  อโดนิส สตีเวนสัน ชนะน็อค ยก 1  ชาด ดอว์สัน
พ.ศ. 2557:   คาร์ล โฟรช ชนะน็อค ยก 8  จอร์จ กรู๊ฟ
พ.ศ. 2558:  กาเนโล อัลวาเรซ ชนะน็อค ยก 3  เจมส์ เคิร์กแลนด์
พ.ศ. 2559:  กาเนโล อัลวาเรซ ชนะน็อค ยก 6  อาเมียร์ ข่าน
พ.ศ. 2560:  ดาวิด เลเมียก ชนะน็อค ยก 3  คูร์ติส สตีเวนส์
ดูเพิ่ม

รางวัลไฟต์แห่งปีของนิตยสารเดอะริง
รางวัลนักมวยสากลแห่งปีของนิตยสารเดอะริง
รางวัลนักมวยสากลแห่งปีของ BWAA
วัดราชคาม

| วัดราชคาม |
| --- | --- |


ชื่อสามัญ: วัดราชคาม
ที่ตั้ง: 28 หมู่ 4 ตำบลคุ้งน้ำวน อำเภอเมืองราชบุรี จังหวัดราชบุรี  ประเทศไทย 700000
ประเภท: วัดราษฎร์
นิกาย: เถรวาท มหานิกาย
พระประธาน: พระพุทธราชมิ่งมงคล
พระพุทธรูปสำคัญ: หลวงพ่ออู่ท่อง
เวลาทำการ: ทุกวัน 08.30 - 16.30
เว็บไซต์: https://th-th.facebook.com/rachakam.2409
 สถานีย่อยพระพุทธศาสนา
วัดราชคาม นับว่าเป็นวัดเก่าแก่ วัดหนึ่งของจังหวัดราชบุรี ปัจจุบันตั้งอยู่ที่ 28 หมู่ 4 ตำบลคุ้งน้ำวน อำเภอเมืองราชบุรี จังหวัดราชบุรี เริ่มสร้างเมื่อ พ.ศ. 2409 ตามข้อมูลอ้างอิง ได้กล่าวว่าพื้นที่ตั้งวัดราชคามในปัจจุบันนั้น เดิมเป็นจวนที่อยู่และที่ว่าความของพระยาราชเดชะ ในปี พ.ศ. 2409 (ตรงกับปีขาล อัฐศก จ.ศ. 1228 ร.ศ. 85) พระบาทสมเด็จพระจอมเกล้าเจ้าอยู่หัว ทรงพระกรุณาโปรดเกล้าฯ ให้สมเด็จเจ้าพระยาบรมมหาศรีสุริยวงศ์ (ช่วง บุนนาค) ที่พระสมุหกลาโหม เป็นผู้อำนวยการขุดคลองดำเนินสะดวก และได้มีบัญชาให้พระยาราชเดชะ ไปช่วยทำการขุดคลองดำเนินสะดวก จึงได้มอบจวนเก่า (ทั้งบ้านและที่ดิน) ถวายให้เป็นที่สร้างวัด ในขั้นแรกใช้ชื่อเดิมว่า "วัดราชประดิษฐ์" ทั้งนี้ เมื่อ รศ. 128 สมเด็จพระมหาสมณเจ้า กรมพระยาวชิรญาณวโรรส ได้เสด็จตรวจการคณะสงฆ์ ทรงพบและทรงตัดพ้อว่าชื่อพ้องกับวัดราชประดิษฐสถิตมหาสีมาราม ในเมืองหลวง ทรงทราบว่าเดิมเป็นบ้านของพระยาราชเดชะ จึงประทานเปลี่ยนให้ว่า "วัดราชคาม" (ราชคาม - บ้านของพระยาราช) ซึ่งได้ปรากฏมาถึงทุกวันนี้
สิ่งก่อสร้างสำคัญ > อุโบสถ

อุโบสถแบบทรงไทย 2 ชั้น ผนังก่ออิฐถือปูน หลังคามุงกระเบื้องเกร็ดปลา หน้าบรรณติดลวดลายไทย ลงลักปิดทอง ติดกระจกสี พื้นหินอ่อน เริ่มก่อสร้างเมื่อปี พ.ศ. 2525 แล้วเสร็จเมื่อปี พ.ศ. 2533
สิ่งก่อสร้างสำคัญ > วิหารหลวงพ่อ พระครูชุ่ม พุทฺธสโร

ลักษณะทรงไทย 2 ชั้น ลงลักปิดทอง ปิดกระจกสีหน้าบรรณติดลวดลายไทย หลังคามุงกระเบื้องเคลือบ ปัจจุบันใช้ ประดิษฐาน หลวงพ่ออู่ทอง และรูปหล่อเหมือน พระครูชุ่ม พุทฺธสโร อดีตเจ้าอาวาส
นามเจ้าอาวาสผู้ปกครองวัด

หลวงปู่โป้ย ปี พ.ศ. ไม่ปรากฏ
หลวงปู่โต๊ะ ปี พ.ศ. ไม่ปรากฏ
พระอธิการพู่ ปี พ.ศ. ไม่ปรากฏ
พระครูชุ่ม พุทฺธสโร (เจ้าคณะหมวด) ปี พ.ศ. 2467 - 2497
พระครูกัลยาณวัตรวิบูลย์ (ป้อม กลฺยาโณ) พ.ศ. 2497 - พ.ศ. 2555
พระอธิการจิตตวี ธีรปญฺโญ เจ้าอาวาสรูปปัจจุบัน พ.ศ. 2556 - ถึงปัจจุบัน
วัดเจริญธรรม (จังหวัดสระบุรี)

| วัดเจริญธรรม |
| --- | --- |

ที่ตั้ง: ตำบลเจริญธรรม อำเภอวิหารแดง จังหวัดสระบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดเจริญธรรม ตั้งเมื่อ พ.ศ. 2502 ได้รับพระราชทานวิสุงคามสีมา เมื่อวันที่ 22 กุมภาพันธ์ พ.ศ. 2503 เขตวิสุงคามสีมา กว้าง 30 เมตร ยาว 60 เมตร
วัดเจริญธรรม ตั้งอยู่เลขที่ 35 บ้านเจริญธรรม ถนนประชาสรรค์ หมู่ที่ 5 ตำบลเจริญธรรม อำเภอวิหารแดง จังหวัดสระบุรี สังกัดคณะสงฆ์มหานิกาย ที่ดินที่ตั้งวัดมีเนื้อที่ 8 ไร่ 1 งาน 90 ตารางวา โฉนดที่ดินเลขที่ 21455 ทิศตะวันตกจดถนนประชาสรรค์
อาคารเสนาสนะและปูชนียวัตถุ

ภายในวัดมีเสนาสนะที่สำคัญ เช่น อุโบสถ กว้าง 30 เมตร ยาว 60 เมตร สร้างเมื่อ พ.ศ. 2503 เป็นอาคารคอนกรีตเสริมเหล็ก ศาลาการเปรียญ กว้าง 12 เมตร ยาว 40 เมตร สร้างเมื่อ พ.ศ. 2518 เป็นอาคารคอนกรีตเสริมเหล็กทรงไทยชั้นเดียว หอสวดมนต์ กว้าง 8 เมตร ยาว 40 เมตร สร้างเมื่อ พ.ศ. 2540 เป็นอาคารคอนกรีตเสริมเหล็ก กุฏิสงฆ์ จำนวน 2 หลัง เป็นอาคารไม้ 1 หลัง ครึ่งตึกครึ่งไม้ 1 หลัง วิหาร กว้าง 6 เมตร ยาว 12 เมตร เป็นอาคารคอนกรีตเสริมเหล็ก สร้างเมื่อ พ.ศ. 2545 ศาลาอเนกประสงค์ กว้าง 13 เมตร ยาว 30 เมตร สร้างเมื่อ พ.ศ. 2535
ส่วนปูชนียวัตถุ ที่สำคัญได้แก่ พระประธานประจำอุโบสถ ปางสมาธิ หน้าตักกว้าง 49 นิ้ว สูง 59 นิ้ว สร้างเมื่อ พ.ศ. 2503 พระประธานประจำศาลาการเปรียญ ปางประทานพร หน้าตักกว้าง 49 น้ว สูง 59 น้ว สร้างเมื่อ พ.ศ. 2536 และหลวงพ่อพุทธนฤมิตร สมัยอยุธยาตอนปลาย ประดิษฐานที่วิหาร
การบริหารและการปกครอง

ลำดับเจ้าอาวาส
พระเชื่อม
พระอธิการสุนทร โชติโก   พ.ศ. 2502 - 2517
พระอธิการอ่อน จนฺทปญฺโญ พ.ศ. 2518 - 2522
พระสำเภา พ.ศ. 2523 - 2524
พระเหลือ พ.ศ. 2525 - 2526
พระอธิการสุวรรณ์ อตฺตสุโภ พ.ศ. 2527 - 2533
พระครูวิมลธรรมานุรักษ์    พ.ศ. 2534 - ปัจจุบัน
รายชื่อเลขาธิการคณะกรรมการกฤษฎีกา

| เลขาธิการคณะกรรมการกฤษฎีกา |
| --- | --- |
เครื่องหมายราชการ
ผู้ดำรงตำแหน่งคนปัจจุบัน นายปกรณ์ นิลประพันธ์ ตั้งแต่ 27 มกราคม พ.ศ. 2563
ผู้แต่งตั้ง: พระมหากษัตริย์ไทย
ผู้ประเดิมตำแหน่ง: พระยามานวราชเสวี
สถาปนา: 27 ตุลาคม พ.ศ. 2466 
เว็บไซต์: สำนักงานคณะกรรมการกฤษฎีกา
ด้านล่างนี้คือรายนามเลขาธิการคณะกรรมการกฤษฎีกา
รายนาม

| 0 | 1 | 2 | 3 | 4 | 5 |
| --- | --- | --- | --- | --- | --- |

| ลำดับ | รูป | รายนาม | เริ่มวาระ | สิ้นสุดวาระ | หมายเหตุ |
| 1 |  | มหาอำมาตย์ตรี พระยามานวราชเสวี(ปลอด วิเชียร ณ สงขลา) | 27 ตุลาคม พ.ศ. 2466 | 6 กันยายน พ.ศ. 2468 |  |
| 2 |  | อำมาตย์เอก พระยาลัดพลีธรรมประคัลภ์(วงษ์ ลัดพลี)  | 28 กันยายน พ.ศ. 2468 | 31 พฤษภาคม พ.ศ. 2469 |  |
| 3 |  | อำมาตย์เอก พระสารสาสน์ประพันธ์(ชื้น จารุวัสตร์) | 1 มิถุนายน พ.ศ. 2469 | 8 ธันวาคม พ.ศ. 2476 |  |
| 4 |  | อำมาตย์ตรี หลวงประพนธ์นิติสรรค์(หม่อมหลวงประดับ สุทัศน์) | 24 กุมภาพันธ์ พ.ศ. 2476 | 29 กันยายน พ.ศ. 2478 |  |
| 5 |  | ศาสตราจารย์ เดือน บุนนาค | 30 ตุลาคม พ.ศ. 2478 | 16 กันยายน พ.ศ. 2488 |  |
| 6 |  | เสริม วินิจฉัยกุล | 11 มีนาคม พ.ศ. 2489 | 15 ตุลาคม พ.ศ. 2496 |  |
| 7 |  | ศาสตราจารย์พิเศษ หยุด แสงอุทัย | 11 พฤศจิกายน พ.ศ. 2496 | 30 กันยายน พ.ศ. 2511 |  |
| 8 |  | ศาสตราจารย์ สมภพ โหตระกิตย์ | 1 ตุลาคม พ.ศ. 2511 | 30 พฤศจิกายน พ.ศ. 2522 |  |
| 9 |  | ศาสตราจารย์ อมร จันทรสมบูรณ์ | 4 มกราคม พ.ศ. 2523 | 30 กันยายน พ.ศ. 2533 |  |
| 10 |  | ประเสริฐ นาสกุล | 11 มกราคม พ.ศ. 2534 | 30 กันยายน พ.ศ. 2534 |  |
| 11 |  | วัฒนา รัตนวิจิตร | 1 ตุลาคม พ.ศ. 2534 | 30 กันยายน พ.ศ. 2537 |  |
| 12 |  | ไมตรี ตันเต็มทรัพย์ | 1 ตุลาคม พ.ศ. 2537 | 30 กันยายน พ.ศ. 2538 |  |
| 13 |  | ศาสตราจารย์พิเศษ อักขราทร จุฬารัตน | 1 ตุลาคม พ.ศ. 2538 | 18 กุมภาพันธ์ พ.ศ. 2543 |  |
| 14 |  | ศาสตราจารย์ ชัยวัฒน์ วงศ์วัฒนศานต์ | 19 กุมภาพันธ์ พ.ศ. 2543 | 5 มีนาคม พ.ศ. 2547 |  |
| 15 |  | คุณหญิง พรทิพย์ จาละ | 13 มีนาคม พ.ศ. 2547 | 30 กันยายน พ.ศ. 2553 |  |
| 16 |  | อัชพร จารุจินดา | 1 ตุลาคม พ.ศ. 2553 | 30 กันยายน พ.ศ. 2556 |  |
| 17 |  | ชูเกียรติ รัตนชัยชาญ | 11 ตุลาคม พ.ศ. 2556 | 27 พฤษภาคม พ.ศ. 2557 |  |
| 18 |  | ดิสทัต โหตระกิตย์ | 28 พฤษภาคม พ.ศ. 2557 | 30 กันยายน พ.ศ. 2561 |  |
| 19 |  | ดร.จารุวรรณ เฮงตระกูล | 1 ตุลาคม พ.ศ. 2561 | 30 กันยายน พ.ศ. 2562 |  |
| 20 |  | ปกรณ์ นิลประพันธ์ | 27 มกราคม พ.ศ. 2563 | ปัจจุบัน |  |
ดูเพิ่ม

สำนักงานคณะกรรมการกฤษฎีกา (ประเทศไทย)
แม่แบบ:เลขาธิการคณะกรรมการกฤษฎีกา
สงครามครูเสดซาวอย

แผนที่แสดงการทำสงครามของอมาเดอุสที่ 6 ในบัลแกเรีย (ค.ศ. 1366–1367)
| ด ค กสงครามครูเสด |
| --- | --- |
ครูเสดชาวบ้าน ครั้งที่ 1 –  ครูเสดนอร์เวย์ –  ครั้งที่ 2 –  ครั้งที่ 3  ครูเสดลิโวเนีย –  ครูเสดเยอรมัน –  ครั้งที่ 4  ครูเสดแอลบิเจนเซียน –  ครูเสดเด็ก –  ครั้งที่ 5  ครูเสดปรัสเซีย –  ครั้งที่ 6 –  ครั้งที่ 7  ครูเสดคนเลี้ยงแกะ –  ครั้งที่ 8 –  ครั้งที่ 9  ครูเสดอารากอน –   ครูเสดอเล็กซานเดรีย  ยุทธการนิโคโปลิส –  ครูเสดตอนเหนือ –  สงครามฮุสไซต์  ครูเสดวาร์นา –  ออตโตมันรุกรานโอตรันโต  สงครามออตโตมัน-ฮังการี –  สงครามออตโตมัน-ฮับส์บูร์ก  ยุทธการที่เลปันโต – ยุทธการที่เวียนนา
สงครามครูเสดซาวอย เป็นสงครามครูเสดที่เกิดขึ้นในคาบสมุทรบอลข่านในปี ค.ศ. 1366–1367 กองทัพครูเสดครั้งนี้นำโดยอมาเดอุสที่ 6 แห่งซาวอย เพื่อต่อต้านการขยายอำนาจของจักรวรรดิออตโตมันด้วยการร่วมมือกับราชอาณาจักรฮังการีและจักรวรรดิไบแซนไทน์ อย่างไรก็ตามเป้าหมายของสงครามครั้งนี้ได้เปลี่ยนวัตถุประสงค์หลักเพื่อโจมตีจักรวรรดิบัลแกเรียที่ 2 กองกำลังครูเสดสามารถยึดเมืองได้บางส่วน และยกเมืองส่วนนั้นให้กับไบแซนไทน์ นอกจากนี้ยังได้ดินแดนบริเวณใกล้เคียงกับคอนสแตนติโนเปิลและกัลลิโพลี
สงครามครูเสดครั้งนี้เป็นสงครามที่ให้ความสำคัญกับการโจมตีบัลแกเรียมากกว่าออตโตมัน โดยนักประวัติศาสตร์อย่าง Nicolae Iorga ได้ให้ความเห็นว่า "สงครามครั้งนี้ไม่ใช่สงครามครูเสด แต่เหมือนเป็นการผจญภัยที่น่าตื่นเต้นมากกว่า" อย่างไรก็ตามในความเห็นของ Oskar Halecki มองว่า "สงครามครั้งนี้เป็นสงครามครั้งแรกที่ชาวคริสเตียนประสบความสำเร็จต่อการปกป้องยุโรป และในขณะเดียวกันก็เป็นสงครามครั้งสุดท้ายที่ชาวคริสต์สามารถชนะออตโตมันได้ในช่วงตลอดคริสต์ศตวรรษที่ 14"
ลภัสภร ถาวรเจริญ

ร้อยตำรวจเอกหญิงลภัสภร ถาวรเจริญ (เดิมชื่อ จุฑามาศ ถาวรเจริญ; 21 ธันวาคม พ.ศ. 2524 – ) เกิดในจังหวัดสงขลา เป็นนักกรีฑาประเภทวิ่งระยะสั้น ซึ่งแข่งขันในระดับระหว่างประเทศในนามของประเทศไทย
ในการแข่งขันซีเกมส์ 2009 ซึ่งจัดขึ้นในเวียงจันทน์ ลภัสภรลงป้องกันตำแหน่งแชมป์วิ่งผลัด 4×100 เมตรหญิง ร่วมกับจินตหรา เสียงดี ภัสสร จักษุนิลกร และนงนุช แสนราช ได้เหรียญทอง ทำสถิติ 44.82 วินาที
ลภัสภรเข้าร่วมการแข่งขันในโอลิมปิกฤดูร้อน 2008 ซึ่งจัดขึ้นในปักกิ่ง โดยเข้าร่วมการแข่งขันประเภทวิ่ง 100 เมตร และเข้าเส้นชัยเป็นลำดับที่หก ทำเวลาไป 11.82 วินาที ไม่สามารถผ่านเข้าไปแข่งขันในรอบสองได้ ได้เข้าร่วมการแข่งขันวิ่งประเภท 4×100 เมตร ร่วมกับสังวาลย์ จักษุนิล ณีรนุช กล่อมดีและนงนุช แสนราช ในรอบแรกพวกเขาเข้าเส้นชัยเป็นลำดับที่ห้า ทำเวลาไป 44.38 วินาที ทำให้อยู่ในลำดับที่ 11 จาก 16 ชาติที่เข้าร่วมการแข่งขัน ไม่ผ่านการคัดเลือกเข้าสู่รอบสุดท้าย
ความสำเร็จ

| ปี> แข่งขันในนาม  ไทย | การแข่งขัน> แข่งขันในนาม  ไทย | สถานที่> แข่งขันในนาม  ไทย | อันดับที่> แข่งขันในนาม  ไทย | หมายเหตุ> แข่งขันในนาม  ไทย |
| --- | --- | --- | --- | --- |
| 2546 | กรีฑาเยาวชนชิงชนะเลิศแห่งเอเชีย | มะนิลา ประเทศฟิลิปปินส์ | 1 | 4x100 ม. |
| 2552 | ซีเกมส์ | เวียงจันทน์ ประเทศลาว | 1 | 4x100 ม. |
| 2553 | เอเชียนเกมส์ | กว่างโจว ประเทศจีน | 1 | 4x100 ม. |
เครื่องราชอิสริยาภรณ์

พ.ศ. 2548 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)